ລົດ​ໄຟ ຕົກລາງ ໃກ້ໆກັບຄຸ້ມ Kibera ໃນນະຄອນຫຼວງ ຂອງ​ເຄັນ​ຢາ (ວີດີໂອ)
ສະພາກາແດງຂອງເຄັນ​ຢາ ໄດ້ກ່າວວ່າ ມີ 7 ຄົນໄດ້ຮັບບາດເຈັບ ແລະຍັງຢ້ານກົວວ່າ ມີບາງຄົນ ຕົກຄ້າງຢູ່​ໃນ​ຕູ້ລົດໄຟນັ້ນ.
ພວກກູ້ໄພໄດ້ສືບຕໍ່ເຮັດວຽກ ໃນວັນອາທິດແລ້ວນີ້ ຢູ່ໃນເຄັນຢາ ຫຼັງຈາກທີ່ລົດໄຟ ມຸ່ງໜ້າໄປ Uganda ໄດ້ຕົກລາງ ແລະແລ່ນ ເຂົ້າຕໍາບ້ານເຮືອນໃກ້ໆກັບຄຸ້ມຄົນທຸກ Kibera ທີ່ນະຄອນຫຼວງ Nirobi ສະພາກາແດງຂອງເຄັນຢາ ໄດ້ກ່າວວ່າ ມີ 7 ຄົນໄດ້ຮັບບາດ ເຈັບ ແລະຍັງຢ້ານກົວວ່າ ຍັງ ມີບາງຄົນ ຕົກຄ້າງຢູ່ໃນຕູ້ ລົດໄຟນັ້ນ ສະພາກາແດງໄດ້ປະສານງານກັບພວກເຈົ້າໜ້າທີ່ທ້ອງຖິ່ນ ໃນຄວາມພະຍາຍາມເພື່ອຢາກຮູ້ວ່າ ມີຈັກຄົນແທ້ ອາໄສຢູ່ໃນເຂດດັ່ງກ່າວ ບ່ອນທີ່ ລົດໄຟຕົກລາງນັ້ນ ມີຕຶກອາຄານບາງຫຼັງແລະກໍາແພງທີ່ຢູ່ໃນບໍລິເວນອ້ອມແອ້ມນັ້ນ ຕ້ອງຖືກຮື້ລົງ ເພື່ອຈະ ໄດ້ແປງ ທາງໃຫ້ລົດຍົກຂະໜາດໃຫຍ່ ສາມາດເຂົ້າໄປ ເພື່ອຍົກເອົາລົດໄຟທີ່ຕົກລາງນັ້ນ ຕັ້ງຂຶ້ນ ຄຸ້ມ Kibera ແມ່ນເປັນເຂດຄົນທຸກຫຼືສະລໍາທີ່ໃຫຍ່ທີ່ສຸດໃນເຄັນຢາ ບ້ານເຮືອນແມ່ນ ສ້າງດ້ວຍແຜ່ນເຫຼັກສັງກະສີ ແລະກໍໄດ້ປຸກຂຶ້ນໃກ້ໆກັບທາງລົດໄຟ